text: Bigballer i brand på fjernvarmeværk
  05 januar 2015 kl. 13.56
  Ingen kommer til at fryse i nat, selv om gnister antændte bigballer på Løjt Kirkeby Fjernvarmeselskab ved 14-tiden. To bigballer halm blev antændt i en lade, der kan rumme ca. 100 bigballer.
  - Men det gik ikke så galt, siger varmemester Thomas Olsen til TV SYD. De to brændende bigballer blev kørt ud ? og fordi vi lige har haft juleferie, var der ikke så mange halmballer i laden.
  Løjt Kirkeby Fjernvarmeværk er bygget for 25 år siden. Dengang var der 200 medlemmer, mens tallet i dag er 800.
  Værket har de sidste to kolde vintre været presset til det yderste. Både halmfyr og flis/pille-anlæg kørte på fuld kraft ? og alligevel kunne værket ikke producere varme nok til brugerne.-
  Derfor vedtog bestyrelsen sidste år, at der skal bygges en ny halmfyret kedel. Og det var under det arbejde, at der gik ild i halmen i den store halmlade ved værket.
  - Der skulle flyttes nogle huller, fortæller Thomas Olsen til TV SYD. Og så var det gnister fra det arbejde, som antændte halmen.
  Branden berører ikke selv varme-produktionen.
  - Så der skulle i være nogen, som kommer til at fryse i nat, siger varmemesteren.
  